Publication: Magyar Közlöny
Issue: MK-2002-62 (Year: 2002, Number: 62)
Era: 1990-2004
Section: 1997. évi C. törvény (a továbbiakban: Ve.) 3. számú melléklete alkotmányellenességének megállapítása és megsemmisítése tárgyában, továbbá alkotmányellenes mulasztás megállapítása iránt.
Paragraph Index: 325

a) A pártlista nem kap mandátumot, ha az azt állító párt területi listái a választópolgárok által valamennyi területi pártlistára leadott és országosan összesített érvényes szavazatok több mint öt százalékát nem érték el. E vonatkozásban összesíteni csak az ugyanazon párt területi listáira leadott érvényes szavazatokat lehet. ba) A közös lista, illetõleg a kapcsolásban részt vevõ listák nem kapnak mandátumot, ha az országosan összesített érvényes szavazatoknak legalább tíz százalékát, kettõnél több párt által állított közös, illetõleg kapcsolt lista esetében legalább tizenöt százalékát együttesen nem érték el. E vonatkozásban összesíteni csak az ugyanazon pártok által, azonos módon összeállított közös, illetõleg kapcsolt listákra leadott érvényes szavazatokat lehet. bb) A ba) pont szerinti határt elérõ listakapcsolásnak vagy közös listának az a tagja, amely az összes területi pártlistára leadott országosan összesített érvényes szavazatok több mint öt százalékát nem érte el, kiesik és nem kaphat mandátumot. E vonatkozásban összesíteni csak az ugyanazon pártok által, azonos módon összeállított listakapcsolásban, illetõleg közös listában részt vevõ ugyanazon listákra, illetõleg pártokra leadott érvényes szavazatokat lehet. Ha a listakapcsolásból valamely lista vagy a közös listából valamely párt kiesik, a továbbiakban úgy kell tekinteni, mintha a kiesett lista a kapcsolásban vagy a kiesett párt a közös lista állításában nem vett volna részt, így annak jelöltjei nem szerezhetnek mandátumot.

Source: https://magyarkozlony.hu/hivatalos-lapok/a349ebbec81a3e91466b59c06e6af9b44b50041e/dokumentumok/3624c0711d7bc0d4882b6148ec448cbc63e9004d/letoltes